Saskaņā ar starptautiskajām publiskajām tiesībām juridisks spēks ir tikai oriģinālajiem ANO EEK dokumentiem. Šo noteikumu statuss un spēkā stāšanās datums būtu jāpārbauda ANO EEK statusa dokumenta TRANS/WP.29/343 jaunākajā redakcijā, kas pieejama tīmekļa vietnē:

https://unece.org/status-1958-agreement-and-annexed-regulations

ANO Noteikumi Nr. 163 – Vienoti noteikumi par transportlīdzekļa signalizācijas sistēmas apstiprināšanu un transportlīdzekļa apstiprināšanu attiecībā uz tā transportlīdzekļa signalizācijas sistēmu [2021/2276]

Spēkā stāšanās datums: 2021. gada 30. septembris

Šis dokuments ir domāts tikai kā dokumentēšanas rīks. Autentisks un juridiski saistošs teksts ir: ECE/TRANS/WP.29/2021/50.

SATURS

Noteikumi

1. Darbības joma

2. Definīcijas

3. Apstiprinājuma pieteikums

4. Apstiprinājums

I daļa. Transportlīdzekļa signalizācijas sistēmu apstiprināšana

5. Vispārīgas specifikācijas

6. Konkrētas specifikācijas

7. Darbības parametri un testa apstākļi

8. Instrukcijas

II daļa. Transportlīdzekļa apstiprināšana attiecībā uz tā signalizācijas sistēmu

9. Definīcijas

10. Vispārīgas specifikācijas

11. Konkrētas specifikācijas

12. Testa nosacījumi

13. Instrukcijas

14. Tipa pārveidojums un apstiprinājuma paplašinājums

15. Ražošanas atbilstības procedūras

16. Sankcijas par ražošanas neatbilstību

17. Ražošanas pilnīga izbeigšana

18. Par apstiprinājuma testu veikšanu atbildīgo tehnisko dienestu un tipa apstiprinātāju iestāžu nosaukumi un adreses

Pielikumi

1. Informācijas dokuments

2. Paziņojums

3. Apstiprinājuma marķējuma zīmju izkārtojums

4. Atbilstības sertifikāta paraugs

5. Uzstādīšanas sertifikāta paraugs

6. Mehānisko atslēgu slēdžu specifikācijas

7. Elektromagnētiskā savietojamība

8. Pasažieru nodalījuma aizsardzības sistēmu tests

1. Darbības joma

Šos noteikumus piemēro:

1.1. lai apstiprinātu: a) transportlīdzekļa signalizācijas sistēmas, kas galvenokārt paredzētas M1 kategorijas transportlīdzekļiem un N1 kategorijas (1) transportlīdzekļiem, kuru maksimālā masa nav lielāka kā 2 tonnas, ja šādas sistēmas ir uzstādītas un b) M1 kategorijas transportlīdzekļus un N1 kategorijas transportlīdzekļus, kuru maksimālā masa nav lielāka kā divas tonnas, attiecībā uz uzstādīto transportlīdzekļa signalizācijas sistēmu (2).

1.2. Pēc ražotāja pieprasījuma Nolīguma puses drīkst piešķirt apstiprinājumus citu kategoriju transportlīdzekļiem un transportlīdzekļa signalizācijas sistēmām uzstādīšanai šādos transportlīdzekļos.

1.3. Šos noteikumus nepiemēro radioviļņu raidīšanas frekvencēm neatkarīgi no tā, vai tās ir vai nav saistītas ar transportlīdzekļu aizsardzību pret neatļautu izmantošanu.

2. Definīcijas

2.1. “ Sastāvdaļa ” ir ierīce, uz ko attiecas šo noteikumu prasības, kurai paredzēts būt par transportlīdzekļa daļu un kuras tipu drīkst apstiprināt atsevišķi no transportlīdzekļa, ja šajos noteikumos tas nepārprotami noteikts.

2.2. “ Atsevišķa tehniskā vienība ” ir ierīce, uz ko attiecas šo noteikumu prasības, kurai paredzēts būt par transportlīdzekļa daļu un kuras tipu drīkst apstiprināt atsevišķi, bet tikai saistībā ar vienu vai vairākiem konkrētiem transportlīdzekļa tipiem, ja šajos noteikumos tas nepārprotami noteikts.

2.3. “ Ražotājs ” ir fiziska vai juridiska persona, kas apstiprinātājai iestādei atbild par visiem tipa apstiprināšanas procesa aspektiem un ražošanas atbilstības nodrošināšanu. Nav būtiski, vai šī fiziskā vai juridiskā persona ir tieši iesaistīta apstiprināšanas procesam pakļautā transportlīdzekļa, sistēmas, sastāvdaļas vai atsevišķas tehniskās vienības visos ražošanas posmos.

2.4. “ Transportlīdzekļa signalizācijas sistēma (VAS)” ir sistēma, ko paredzēts uzstādīt transportlīdzekļa(-u) tipam(-iem) un kas konstruēta tā, lai informētu par iekļūšanu transportlīdzeklī vai kaitējuma nodarīšanu tam; šīs sistēmas drīkst nodrošināt papildu aizsardzību pret transportlīdzekļa neatļautu izmantošanu.

2.5. “ Sensors ” ir ierīce, kas konstatē izmaiņu, kuru varētu būt izraisījusi iekļūšana transportlīdzeklī vai kaitējuma nodarīšana tam.

2.6. “ Brīdināšanas ierīce ” ir ierīce, kas norāda uz iekļūšanu transportlīdzeklī vai kaitējuma nodarīšanu tam.

2.7. “ Vadības iekārta ” ir iekārta, kas nepieciešama VAS aktivēšanai, deaktivēšanai un testēšanai un trauksmes stāvokļa raidīšanai uz brīdināšanas ierīcēm.

2.8. “ Aktivēts ” ir tāds VAS stāvoklis, kurā trauksmes stāvokli var pārraidīt uz brīdināšanas ierīcēm.

2.9. “ Deaktivēts ” ir tāds VAS stāvoklis, kurā trauksmes stāvokli nevar pārraidīt uz brīdināšanas ierīcēm.

2.10. “ Atslēga ” ir jebkura ierīce, kas konstruēta un izgatavota, lai nodrošinātu tādas bloķēšanas sistēmas darbību, kas konstruēta un izgatavota darbināšanai tikai ar šo ierīci.

2.11. “ Transportlīdzekļa signalizācijas sistēmas tips ” ir sistēmas, kuras ievērojami neatšķiras tādos būtiskos aspektos kā: a) ražotāja tirdzniecības nosaukums vai preču zīme; b) sensora veids; c) brīdināšanas ierīces veids; d) vadības iekārtas veids.

2.12. “ Transportlīdzekļa signalizācijas sistēmas apstiprinājums ” ir VAS tipa apstiprinājums attiecībā uz 5., 6., 7. punktā noteiktajām prasībām.

2.13. “ Imobilaizers ” ir ierīce, kas paredzēta, lai novērstu transportlīdzekļa aizbraukšanu, izmantojot paša transportlīdzekļa motoru.

2.14. “ Panikas signāls ” ir ierīce, kas ļauj personai izmantot transportlīdzeklī uzstādīto trauksmes signālu palīdzības saukšanai ārkārtas situācijā.

3. Apstiprinājuma pieteikums

3.1. Pieteikumu transportlīdzekļa vai sastāvdaļas tipa apstiprinājumam atbilstīgi šiem noteikumiem iesniedz ražotājs.

3.2. Tam pievieno informācijas dokumentu, kas sagatavots saskaņā ar 1. pielikumā doto paraugu un kurā dots VAS tehniskais apraksts un uzstādīšanas metode(-es) katrai transportlīdzekļa markai un tipam, kurā VAS paredzēts uzstādīt.

3.3. Apstiprināmo(-os) tipu(-us) reprezentējošu(-us) transportlīdzekli(-ļus)/sastāvdaļu(-as) iesniedz par apstiprināšanas testu veikšanu atbildīgajam tehniskajam dienestam.

4. Apstiprinājums

4.1. Ja apstiprināšanai atbilstīgi šiem noteikumiem iesniegtais tips atbilst šo noteikumu attiecīgās(-o) daļas(-u) prasībām, piešķir šā tipa apstiprinājumu.

4.2. Katram apstiprinātajam tipam piešķir apstiprinājuma numuru. Tā pirmie divi cipari (pašlaik 00 atbilstoši šo noteikumu sākotnējai redakcijai) norāda grozījumu sēriju, kura ietver jaunākos būtiskos tehniskos grozījumus, kas šajos noteikumos izdarīti apstiprinājuma izdošanas laikā. Viena un tā pati Nolīguma puse nepiešķir vienu un to pašu numuru citam transportlīdzekļa vai sastāvdaļas tipam, kā noteikts šajos noteikumos.

4.3. Paziņojumu par tipa apstiprinājumu vai paplašinājumu atbilstīgi šiem noteikumiem nosūta šos noteikumus piemērojošajām Nolīguma pusēm, izmantojot šo noteikumu 2. pielikumā dotajam paraugam atbilstošu veidlapu.

4.4. Uz katra transportlīdzekļa vai sastāvdaļas, kas atbilst saskaņā ar šiem noteikumiem apstiprinātam tipam, redzamā un viegli pieejamā vietā, kas norādīta apstiprinājuma veidlapā, liek starptautisku apstiprinājuma marķējuma zīmi, ko veido:

4.4.1. aplis, kas aptver burtu “E” un tam līdzās esošo tās valsts pazīšanas numuru, kura piešķīrusi tipa apstiprinājumu ( 3 ) , un

4.4.2. pa labi no 4.4.1. punktā noteiktā apļa – šo noteikumu numurs, aiz tā burts “R”, defise un apstiprinājuma numurs.

4.5. Ja tips atbilst tipam, kurš apstiprināts atbilstīgi vieniem vai vairāk ANO noteikumiem, kas pievienoti Nolīgumam, valstī, kura ir piešķīrusi apstiprinājumu atbilstīgi šiem noteikumiem, 4.4.1. punktā noteiktais simbols nav obligāti jāatkārto; šādā gadījumā noteikumus, atbilstīgi kuriem piešķirts apstiprinājums valstī, kas piešķīrusi apstiprinājumu atbilstīgi šiem noteikumiem, norāda vertikālās slejās pa labi no 4.4.1. punktā noteiktā simbola.

4.6. Apstiprinājuma marķējuma zīmei jābūt skaidri salasāmai un neizdzēšamai.

4.7. Transportlīdzekļa gadījumā apstiprinājuma marķējuma zīmi liek ražotāja piestiprinātās transportlīdzekļa datu plāksnītes tuvumā vai uz tās.

4.8. Ja sastāvdaļa atsevišķi apstiprināta kā signalizācijas sistēma, ražotājs apstiprinājuma marķējuma zīmi liek uz ierīces galvenā(-ajiem) elementa(-iem).

4.9. Apstiprinājuma marķējuma zīmju izkārtojuma piemēri doti šo noteikumu 3. pielikumā.

4.10. Kā alternatīvu 4.4. punktā aprakstītajai apstiprinājuma marķējuma zīmei izsniedz atbilstības sertifikātu katrai VAS , ko piedāvā pārdošanai.

4.10.1. Ja VAS ražotājs transportlīdzekļa ražotājam piegādā atbilstīgi šiem noteikumiem apstiprinātu, nemarķētu VAS , lai to kā oriģinālo daļu uzstādītu transportlīdzekļa modelim vai vairākiem transportlīdzekļa modeļiem, VAS ražotājam transportlīdzekļa ražotājam jāpiegādā pietiekams skaits atbilstības sertifikāta kopiju, lai transportlīdzekļa ražotājs varētu saņemt transportlīdzekļa apstiprinājumu atbilstīgi šiem noteikumiem.

4.10.2. Ja VAS veido atsevišķas sastāvdaļas, uz tā galvenās(-ajām) sastāvdaļas(-ām) jābūt atsauces zīmei, un atbilstības sertifikātā norāda šo atsauces marķējuma zīmju sarakstu.

4.10.3. Atbilstības sertifikāta paraugs ir dots šo noteikumu 4. pielikumā.

I daļa – Transportlīdzekļa signalizācijas sistēmu apstiprināšana

5. Vispārīgas specifikācijas

5.1. Iekļūšanas transportlīdzeklī vai kaitējuma transportlīdzeklim nodarīšanas gadījumā VAS jānodrošina brīdinājuma signāls. Brīdinājuma signālam jābūt dzirdamam, un tas papildus drīkst ietvert optiskas brīdināšanas ierīces, vai arī tas drīkst būt trauksmes radiosignāls.

5.2. VAS konstruē, izgatavo un uzstāda tā, ka aprīkots transportlīdzeklis joprojām atbilst attiecīgām tehniskajām prasībām, īpaši attiecībā uz elektromagnētisko savietojamību ( EMC ).

5.3. Transportlīdzeklī uzstādīta VAS (deaktivētā stāvoklī) nedrīkst ietekmēt transportlīdzekļa veiktspēju vai tā drošu ekspluatāciju.

5.4. VAS un tās sastāvdaļas nedrīkst nejauši aktivēties, īpaši, ja motors ir darbības režīmā.

5.5. VAS atteice vai tās barošanas atteice nedrīkst ietekmēt transportlīdzekļa drošu ekspluatāciju.

5.6. VAS , tās sastāvdaļas un daļas, kuras tā vada, konstruē, izgatavo un uzstāda tā, lai mazinātu risku, ka kāds padara tās nefunkcionējošas vai iznīcina ātri un bez uzmanības pievēršanas, piem., izmantojot lētus, viegli slēpjamus instrumentus, iekārtas vai izstrādājumus, kas pieejami plašai sabiedrībai.

5.7. VAS aktivēšanas un deaktivēšanas līdzekli konstruē tā, ka saglabājas atbilstība šo noteikumu prasībām. Ir atļauti elektriski savienojumi ar šo noteikumu II daļas aptvertajām sastāvdaļām.

5.8. Sistēmu izveido tā, ka brīdinājuma signāla jebkuras ķēdes īsslēgums nepadara nefunkcionējošus nekādus signalizācijas sistēmas aspektus, izņemot ķēdi, kurā noticis īsslēgums.

5.9. VAS drīkst ietvert imobilaizeru, kas atbilst ANO Noteikumu Nr. 162 (imobilaizeri) vai ANO Noteikumu Nr. 116, ietverot sākotnējās redakcijas 7. papildinājumu, vai ANO Noteikumu Nr. 97, ietverot 01. sērijas grozījumu 8. papildinājumu, prasībām.

6. Konkrētas specifikācijas

6.1. Aizsardzības diapazons

6.1.1. Specifiskas prasības

VAS vismaz jākonstatē jebkuru transportlīdzekļa durvju, motora pārsega un bagāžas nodalījuma atvēršana un jāsignalizē par to. Vadības ierīces darbību nedrīkst ietekmēt gaismas avotu atteice vai izslēgšana, piem., pasažieru nodalījuma apgaismojuma atteice vai izslēgšana.

Efektīvi papildu sensori informēšanai/indikācijai par, piem.,

a) iekļūšanu transportlīdzeklī, piem., pasažieru nodalījuma kontroles, logu stiklojuma kontroles, jebkāda stiklota laukuma sasišanas, vai

b) transportlīdzekļa zādzības mēģinājumu, piem., noliekuma sensors,

ir atļauti, ņemot vērā pasākumus jebkādas nevajadzīgas signalizācijas skanēšanas novēršanai (= viltus trauksme, sk. 6.1.2. punktu).

Ja šie papildu sensori ģenerē trauksmes signālu pat pēc notikušas iekļūšanas (piem., saplēšot stiklotu laukumu) vai ārējas iedarbības (piem., vēja) rezultātā, kāda no šiem iepriekš minētajiem papildu sensoriem aktivētais trauksmes signāls nedrīkst aktivēties vairāk kā 10 reizes tajā pašā VAS aktivācijas laikposmā.

Šādā gadījumā aktivācijas laikposmam jābūt ierobežojamam ar sistēmas legālu deaktivēšanu transportlīdzekļa lietotāja darbības rezultātā.

Dažu veidu papildu sensorus, piem., pasažieru nodalījuma kontroles sensorus (ultraskaņas, infrasarkanos) vai noliekuma sensorus drīkst apzināti deaktivēt. Šādā gadījumā ikreiz jāveic atsevišķa, apzināta darbība pirms VAS aktivēšanas. Nav pieļaujama iespēja deaktivēt sensorus, kamēr signalizācijas sistēma ir aktivētā stāvoklī.

6.1.2. Drošība pret viltus trauksmi

6.1.2.1. Ar pienācīgiem pasākumiem, piem. a) mehānikas konstrukciju un elektriskās ķēdes konstrukciju saskaņā ar mehāniskajiem transportlīdzekļiem specifiskiem nosacījumiem; b) signalizācijas sistēmas un tās sastāvdaļu darbības un vadības principu izvēli un lietojumu, jānodrošina, ka VAS gan aktivētā, gan deaktivētā stāvoklī nevar izraisīt trauksmes signāla nevajadzīgu skanēšanu šādos gadījumos: a) trieciens pa transportlīdzekli: tests noteikts 7.2.13. punktā; b) elektromagnētiskā savietojamība: testi noteikti 7.2.12. punktā; c) akumulatoru baterijas sprieguma mazināšanās nepārtrauktas izlādes dēļ: tests noteikts 7.2.14. punktā; d) pasažieru nodalījuma kontroles viltus trauksme: tests noteikts 7.2.15. punktā.

6.1.2.2. Ja apstiprinājuma pieteikuma iesniedzējs var pierādīt, piem., ar tehniskiem datiem, ka drošība pret viltus trauksmi ir nodrošināta apmierinoši, par apstiprināšanas testu veikšanu atbildīgais tehniskais dienests drīkst nepieprasīt dažus no iepriekš minētajiem testiem.

6.2. Dzirdams trauksmes signāls

6.2.1. Vispārīgi

Brīdinājuma signālam jābūt skaidri dzirdamam un atpazīstamam, un tam ievērojami jāatšķiras no citiem ceļu satiksmē lietojamiem dzirdamajiem signāliem.

Papildus oriģinālā aprīkojuma skaņas signālierīcei drīkst uzstādīt atsevišķu skaņas signālierīci VAS kontrolētajās transportlīdzekļa daļās, kur tai jābūt aizsargātai no personām pret vieglu, ātru piekļuvi.

Ja izmanto atsevišķu skaņas signālierīci saskaņā ar 6.2.3.1. punktu, VAS drīkst papildus aktivēt standarta skaņas signālierīci ar nosacījumu, ka jebkāda neatļauta iejaukšanās standarta skaņas signālierīcē (kurai parasti ir vieglāk piekļūt) neietekmē papildu skaņas signālierīces darbību.

6.2.2. Dzirdamā signāla ilgums

Minimums: 25 s

Maksimums: 30 s

Dzirdamais signāls drīkst skanēt atkārtoti tikai pēc nākamās kaitējuma nodarīšanas transportlīdzeklim, t. i., pēc iepriekš minētā laikposma (ierobežojumi: sk. 6.1.1. un 6.1.2. punktu).

Signalizācijas sistēmas deaktivācijai signāls nekavējoties jāizslēdz.

6.2.3. Specifikācijas attiecībā uz dzirdamo signālu

6.2.3.1. Konstanta toņa signālierīce (konstants frekvences spektrs), piem., transportlīdzekļa paša skaņas signālierīces: akustiska utt., dati saskaņā ar ANO Noteikumu Nr. 28 I daļu. Pārtraukumains signāls (skan/neskan): Nostrādes frekvence (2 ± 1) Hz Skanēšanas laiks = neskanēšanas laiks ± 10 procenti

6.2.3.2. Dzirdama signāla ierīce ar frekvences modulāciju: akustiska utt., dati saskaņā ar ANO Noteikumu Nr. 28 I daļu, bet ar zīmīgā frekvenču diapazona vienādu pāreju iepriekš minētajā diapazonā (1 800 – 3 550 Hz) abos virzienos. Pārejas frekvence (2 ± 1) Hz

6.2.3.3. Skaņas līmenis Skaņas avotam jābūt: a) vai nu skaņas signālierīcei, kas apstiprināta atbilstīgi ANO Noteikumu Nr. 28 I daļai, b) vai ierīcei, kas atbilst ANO Noteikumu Nr. 28 I daļas 6.1. un 6.2. punkta prasībām. Tomēr, ja skaņas avots nav oriģinālā aprīkojuma skaņas signālierīce, minimālo skaņas līmeni drīkst samazināt līdz 100 dB(A), kas izmērīts ANO Noteikumu Nr. 28 I daļā noteiktajos apstākļos.

6.3. Optisks trauksmes signāls – ja uzstādīts

6.3.1. Vispārīgi

Notiekot iekļūšanai transportlīdzeklī vai kaitējumam transportlīdzeklim, ierīcei jāaktivē optiskais signāls, kā norādīts 6.3.2. un 6.3.3. punktā.

6.3.2. Optiskā signāla ilgums

Optiskā signāla ilgumam jābūt starp 25 s un 5 minūtēm pēc signalizācijas aktivācijas. Signalizācijas sistēmas deaktivācijai signāls nekavējoties jāizslēdz.

6.3.3. Optiskā signāla veids

Visu transportlīdzekļa virzienrādītāju un/vai pasažieru nodalījuma gaismas mirgošana, ietverot visus tās pašas elektriskās ķēdes lukturus.

Nostrādes frekvence (2 ± 1) Hz

Ir atļauti arī dzirdamā signāla asinhroni signāli.

Skanēšanas laiks = neskanēšanas laiks ± 10 procenti.

6.4. Trauksmes radiosignāls (peidžers) – ja uzstādīts

VAS drīkst saturēt līdzekli trauksmes radiosignāla ģenerēšanai.

6.5. Signalizācijas sistēmas aktivēšanas bloķēšana

6.5.1. Motoram atrodoties darbības režīmā, nedrīkst būt iespējama signalizācijas sistēmas apzināta vai nejauša aktivēšana.

6.6. VAS aktivēšana un deaktivēšana

6.6.1. Aktivēšana

Ir atļauts jebkāds piemērots VAS aktivēšanas līdzeklis ar nosacījumu, ka šāds līdzeklis nejauši nerada viltus trauksmes.

6.6.2. Deaktivēšana

VAS deaktivēšanu panāk, izmantojot vienu no šādām ierīcēm vai to kombināciju. Ir atļautas citas ierīces, kas nodrošina līdzvērtīgu veiktspēju.

6.6.2.1. Mehāniska atslēga (kas atbilst šo noteikumu 6. pielikuma prasībām), ko var sasaistīt ar transportlīdzekļa centralizēto aizslēgšanas sistēmu, kurai ir vismaz 1 000 variantu, un ko darbina no ārpuses.

6.6.2.2. Elektriska/elektroniska ierīce, piem., tālvadības ierīce, kurai ir vismaz 50 000 variantu un mainīgi kodi, un/vai desmit dienu ilgs minimālais skenēšanas laiks, piem., maksimums 5 000 variantu 24 stundās uz minimums 50 000 variantiem.

6.6.2.3. Aizsargātā pasažieru nodalījumā esoša mehāniska atslēga vai elektriska/elektroniska ierīce ar laikaizturi iekāpšanai/izkāpšanai.

6.7. Laikaizture izkāpšanai

Ja ieslēgšanas ierīce VAS aktivēšanai ir uzstādīta aizsargātā zonā, jānodrošina laikaizture izkāpšanai. Jābūt iespējai laikaizturi izkāpšanai iestatīt starp 15 sekundēm un 45 sekundēm pēc slēdža ieslēgšanas. Laikaiztures periods drīkst būt regulējams, to pielāgojot operatora individuālajai situācijai.

6.8. Laikaizture iekāpšanai

Ja VAS deaktivēšanas ierīce ir uzstādīta aizsargātā zonā, pirms dzirdamā un optiskā signāla aktivēšanas ir atļauta minimums 5 sekunžu un maksimums 15 sekunžu laikaizture. Laikaiztures laikposms drīkst būt regulējams, to pielāgojot operatora individuālajai situācijai.

6.9. Statusa indikācija

6.9.1. Lai informētu par VAS statusu (aktivēts/deaktivēts, signalizācijas aktivēšanas laikposms, signalizācija aktivēta), ir atļauti optiski indikatori pasažieru nodalījumā un ārpus tā. Jebkādam optiskajam signālam vai apgaismes un gaismas signālierīču lietojumam ārpus pasažieru nodalījuma jāatbilst ANO Noteikumu Nr. 48 prasībām.

6.9.2. Ja ir nodrošināta tādu īslaicīgu, “dinamisku” procesu indikācija kā pāreja no “aktivēta” stāvokļa uz “deaktivētu” un otrādi, tai jābūt optiskai saskaņā ar 6.9.1. punktu. Šādu optisku indikāciju drīkst radīt arī virzienrādītāju un/vai pasažieru nodalījuma luktura(-u) vienlaicīga darbība ar nosacījumu, ka optiskās indikācijas ar virzienrādītājiem ilgums nepārsniedz 3 sekundes.

6.10. Barošana

VAS barošanas avotam jābūt vai nu transportlīdzekļa akumulatoru baterijai, vai atkārtoti uzlādējamam akumulatoram. Attiecīgā gadījumā drīkst izmantot atkārtoti uzlādējamu vai atkārtoti neuzlādējamu papildu akumulatoru bateriju vai akumulatoru. Šie papildu avoti nedrīkst nodrošināt enerģiju citām transportlīdzekļa elektroiekārtas daļām.

6.11. Neobligāto funkciju specifikācijas

6.11.1. Pašpārbaude, automātiska atteiču indikācija

Aktivējot VAS, pašpārbaudes funkcija (ticamības kontrole) var konstatēt nejaušas situācijas, piem., atvērtas durvis utt., un šāda situācija jāuzrāda.

6.11.2. Panikas signāls

Optisks un/vai dzirdams, un/vai radio trauksmes signāls ir atļauts neatkarīgi no VAS stāvokļa (aktivēta vai deaktivēta) un/vai funkcijas. Šāds trauksmes signāls jāiedarbina no transportlīdzekļa iekšpuses, un tas nedrīkst ietekmēt VAS statusu (aktivēta vai deaktivēta). Transportlīdzekļa lietotājam jābūt arī iespējai izslēgt panikas signālu. Dzirdama trauksmes signāla skanēšana katrā aktivācijā nedrīkst būt ierobežota. Panikas signāls nedrīkst imobilizēt motoru vai apturēt to, ja tas darbojas.

7. Darbības parametri un testa apstākļi

7.1. Darbības parametri

Visām VAS sastāvdaļām jādarbojas bez atteices šādos apstākļos.

7.1.1. Klimatiskie apstākļi

Noteiktas šādas divas vides temperatūras klases:

a) no – 40 °C līdz + 85 °C daļām, kuras uzstāda pasažieru vai bagāžas nodalījumā;

b) no – 40 °C līdz + 125 °C daļām, kuras uzstāda motora nodalījumā, ja nav noteikts citādi.

7.1.2. Instalācijas aizsardzības pakāpe

Nodrošina šādas aizsardzības pakāpes saskaņā ar IEC publikāciju 60529:1989:

a) IP 40 – daļām, kuras uzstāda pasažieru nodalījumā,

b) IP 42 – daļām, kuras uzstāda rodsteru/kabrioletu un vieglo automobiļu ar pārvietojamiem jumta paneļiem pasažieru nodalījumā, ja uzstādīšanas vietai vajadzīga augstāka aizsardzības pakāpe nekā IP 40,

c) IP 54 – visām citām daļām.

VAS ražotājam uzstādīšanas instrukcijās jānorāda jebkādi ierobežojumi jebkuras iekārtas daļas novietošanai attiecībā uz putekļiem, ūdeni un temperatūru.

7.1.3. Izturība pret laikapstākļu iedarbību

7 dienas saskaņā ar IEC publlikāciju 60068-2-30:1980.

7.1.4. Barošanas nosacījumi

Nominālais barošanas spriegums: 12 V.

Darba sprieguma diapazons: no 9 V līdz 15 V temperatūras diapazonā saskaņā ar 7.1.1. punktu.

Laika pielaide pārspriegumiem pie 23 °C:

U = 18 V maks. 1 stundu;

U = 24 V maks. 1 minūti.

7.2. Testa nosacījumi

7.2.1. Darbības testi

Attiecībā uz darbības testiem, kas prasīti 7.2.3., 7.2.4., 7.2.5., 7.2.6. un 7.2.8.4. punktā – ja dažus no šajos punktos prasītajiem testiem pirms darbības testu veikšanas secīgi veic vienai VAS, šo darbības testu drīkst veikt tikai vienu reizi pēc tam, kad izvēlētie testi ir pabeigti, nevis veikt šajos punktos prasītos darbības testus pēc katra no izvēlētajiem testiem. Transportlīdzekļu ražotājiem un piegādātājiem ir jāgarantē apmierinoši rezultāti tikai neapkopotām procedūrām.

7.2.1.1. Pārbauda VAS atbilstību šādām specifikācijām: trauksmes ilgums saskaņā ar 6.2.2. un 6.3.2. punktu; frekvence un skanēšanas/neskanēšanas attiecība saskaņā ar 6.3.3. un attiecīgi 6.2.3.1. vai 6.2.3.2. punktu; trauksmes ciklu skaits saskaņā ar 6.1.1. punktu, ja attiecināms; signalizācijas sistēmas aktivēšanas bloķēšanas pārbaude saskaņā ar 6.5. punktu.

7.2.1.2. Normālie testa apstākļi: spriegums U = (12 ± 0,2) V; temperatūra T = (23 ± 5) °C.

7.2.2. Izturība pret temperatūras un sprieguma izmaiņām

Atbilstību 7.2.1.1. punktā noteiktajām specifikācijām pārbauda arī šādos apstākļos:

7.2.2.1. testa temperatūra : T (– 40 ± 2) °C; testa spriegums : U = (9 ± 0,2) V; uzglabāšanas ilgums : 4 stundas.

7.2.2.2. Daļām, kuras uzstāda pasažieru vai bagāžas nodalījumā: testa temperatūra : T = (+ 85 ± 2) °C; testa spriegums : U = (15 ± 0,2) V; uzglabāšanas ilgums : 4 stundas.

7.2.2.3. Daļām, kuras uzstāda motora nodalījumā, ja nav noteikts citādi: testa temperatūra : T = (+ 125 ± 2) °C; testa spriegums : U = (15 ± 0,2) V; uzglabāšanas ilgums : 4 stundas.

7.2.2.4. VAS gan aktivētā, gan deaktivētā stāvoklī 1 stundu pakļauj pārspriegumam, kas vienāds ar (18 ± 0,2) V.

7.2.2.5. VAS gan aktivētā, gan deaktivētā stāvoklī 1 minūti pakļauj pārspriegumam, kas vienāds ar (24 ± 0,2) V.

7.2.3. Droša ekspluatācija pēc svešķermeņa un ūdens necaurlaidības testēšanas

Pēc svešķermeņa un ūdens necaurlaidības testa saskaņā ar IEC publikāciju 60529:1989 atkārto darbības testus saskaņā ar 7.2.1. punktu attiecībā uz 7.1.2. punktā minētajām aizsardzības pakāpēm.

Ar tehniskā dienesta piekrišanu šī prasība nav jāpiemēro šādos gadījumos:

a) tādas VAS tipa apstiprināšana, kuru apstiprina kā atsevišķu tehnisko vienību. Šādā gadījumā VAS ražotājs: i) informācijas dokumenta 4.5. punktā (1. pielikums) norāda, ka šā punkta prasības VAS netika piemērotas (saskaņā ar šo noteikumu 7. punktu); un ii) informācijas dokumenta 4.1. punktā norāda to transportlīdzekļu sarakstu, kuriem paredzēta šīs VAS uzstādīšana, un attiecīgos uzstādīšanas nosacījumus norāda 4.2. punktā;

b) transportlīdzekļa tipa apstiprināšana attiecībā uz AS. Šajā gadījumā transportlīdzekļa ražotājs informācijas dokumenta 4.5. punktā (1. pielikums) norāda, ka šā punkta prasības AS nepiemēro uzstādīšanas nosacījumu rakstura dēļ, un transportlīdzekļa ražotājs to pierāda, iesniedzot attiecīgus dokumentus.

c) transportlīdzekļa tipa apstiprināšana attiecībā uz tādas VAS uzstādīšanu, kura apstiprināta kā atsevišķa tehniskā vienība. Šajā gadījumā transportlīdzekļa ražotājs informācijas dokumenta 4.5. punktā (1. pielikums) norāda, ka šā punkta prasību VAS uzstādīšanai nepiemēro, ja ir izpildīti attiecīgie uzstādīšanas nosacījumi. Šo prasību nepiemēro gadījumos, kad 2. pielikuma 4.5. punktā prasītā informācija jau ir iesniegta atsevišķas tehniskās vienības apstiprināšanai.

7.2.4. Droša darbība pēc ūdens kondensāta testa

Pēc mitrumizturības testa, kas jāveic atbilstoši IEC publikāciaji 60068-2-30:1980, atkārto darbības testus saskaņā ar 7.2.1. punktu.

7.2.5. Tests attiecībā uz drošību pretējas polaritātes gadījumā

VAS un tās sastāvdaļas nedrīkst iznīcināt 2 min. ilga, līdz 13 V pretēja polaritāte. Pēc šā testa atkārto darbības testus saskaņā ar 7.2.1. punktu ar nomainītiem drošinātājiem, ja tas nepieciešams.

7.2.6. Tests attiecībā uz drošību pret īsslēgumiem

Visiem VAS elektriskajiem savienojumiem jābūt drošiem pret īsslēgumiem ar zemējumu, maks. 13 V, un/vai aprīkotiem ar drošinātājiem. Pēc šā testa atkārto darbības testus saskaņā ar 7.2.1. punktu ar nomainītiem drošinātājiem, ja tas nepieciešams.

7.2.7. Enerģijas patēriņš aktivētā stāvoklī

Enerģijas patēriņš aktivētā stāvoklī 7.2.1.2. punktā noteiktajos apstākļos nedrīkst pārsniegt vidēji 20 mA visai signalizācijas sistēmai, ieskaitot statusa indikāciju.

Ar tehniskā dienesta piekrišanu šī prasība nav jāpiemēro šādos gadījumos:

a) tādas VAS tipa apstiprināšana, kuru apstiprina kā atsevišķu tehnisko vienību. Šādā gadījumā VAS ražotājs: i) informācijas dokumenta 4.5. punktā (1. pielikums) norāda, ka šā punkta prasības VAS netika piemērotas (saskaņā ar šo noteikumu 7. punktu); ii) informācijas dokumenta 4.1. punktā norāda to transportlīdzekļu sarakstu, kuriem paredzēta šīs VAS uzstādīšana, un attiecīgos uzstādīšanas nosacījumus norāda 4.2. punktā; un iii) iesniedzot attiecīgus dokumentus, pierāda, ka enerģijas patēriņa prasības ir ievērotas;

b) transportlīdzekļa tipa apstiprināšana attiecībā uz AS. Šajā gadījumā ražotājs informācijas dokumenta 4.3.1.1. punktā (2. pielikums) norāda, ka šā punkta prasības AS nepiemēro uzstādīšanas nosacījumu rakstura dēļ, un transportlīdzekļa ražotājs to pierāda, iesniedzot attiecīgus dokumentus;

c) transportlīdzekļa tipa apstiprināšana attiecībā uz tādas VAS uzstādīšanu, kura apstiprināta kā atsevišķa tehniskā vienība. Šajā gadījumā transportlīdzekļa ražotājs informācijas dokumenta 4.3.1.1. punktā (2. pielikums) norāda, ka šā punkta prasību VAS uzstādīšanai nepiemēro, ja ir izpildīti attiecīgie uzstādīšanas nosacījumi. Šo prasību nepiemēro gadījumos, kad 2. pielikuma 4.3.1.1. punktā prasītā informācija jau ir iesniegta atsevišķas tehniskās vienības apstiprināšanai.

7.2.8. Droša darbība pēc vibrācijas testa

7.2.8.1. Šim testam sastāvdaļas iedala divos veidos: 1. veids : transportlīdzeklī parasti uzstādītās sastāvdaļas; 2. veids : stiprināšanai pie motora paredzētas sastāvdaļas.

7.2.8.2. Sastāvdaļas/ VAS pakļauj sinusoidālas vibrācijas režīmam ar šādiem raksturlielumiem. 7.2.8.2.1. 1. veidam Frekvencei jābūt mainīgai no 10 Hz līdz 500 Hz, ar maksimālo amplitūdu ± 5 mm un maksimālo paātrinājumu 3 g (0–maksimums). 7.2.8.2.2. 2. veidam Frekvencei jābūt mainīgai no 20 Hz līdz 300 Hz, ar maksimālo amplitūdu ± 2 mm un maksimālo paātrinājumu 15 g (0–maksimums). 7.2.8.2.3. Gan 1. veidam, gan 2. veidam Frekvences mainīgums ir 1 oktāva/min. Ciklu skaits ir 10, testu veic pa katru no 3 asīm. Vibrācijas ir ar maksimālu konstanto amplitūdu zemās frekvencēs un ar maksimālu konstanto paātrinājumu augstās frekvencēs.

7.2.8.3. Testa laikā VAS jābūt elektriski pievienotai un kabelim jābūt balstītam ik pēc 200 mm.

7.2.8.4. Pēc vibrācijas testa atkārto darbības testu saskaņā ar 7.2.1. punktu.

7.2.9. Ilgizturības tests

Testa apstākļos, kas norādīti 7.2.1.2. punktā, – 300 pilnu signalizācijas darbības ciklu (dzirdamo un/vai optisko) veikšana ar dzirdamās ierīces 5 min. darbības pārtraukumu.

7.2.10. Ārējās atslēgas (uzstādītas transportlīdzekļa ārpusē) slēdža testi

Šādus testus veic tikai tad, ja neizmanto oriģinālā aprīkojuma durvju slēdzenes cilindru.

7.2.10.1. Atslēgas slēdzi konstruē un izgatavo tā, ka tas pilnībā saglabā efektivitāti pat pēc 2 500 aktivēšanas/deaktivēšanas cikliem katrā virzienā, pēc kā veic vismaz 96 stundu ilgu testu, pakļaujot apsmidzināšanai ar sāls šķīdumu saskaņā ar IEC 68-2-11-1981, noturības pret koroziju tests.

7.2.11. Pasažieru nodalījuma aizsardzības sistēmu tests

Signalizāciju aktivē, kad 0,2 × 0,15 m vertikālu paneli par 0,3 m (mērot no vertikālās plaknes centra) ievieto pasažieru nodalījumā pa atvērtu priekšējo durvju logu virzienā uz priekšu un paralēli ceļam ar ātrumu 0,4 m/s un 45o leņķī attiecībā pret transportlīdzekļa vidējo garenplakni (sk. rasējumus šo noteikumu 8. pielikumā).

7.2.12. Elektromagnētiskā savietojamība

VAS pakļauj 7. pielikumā aprakstītajiem testiem.

Šajā gadījumā VAS, kas atbilst visiem 7. pielikuma testu funkcionālajiem statusiem, uzskata par tādu, kura bez nepieciešamības neiedarbina trauksmes signālu saistībā ar 6.1.2.1. punkta prasībām.

Attiecībā uz atbilstību funkcionālajam statusam katrā testā VAS, kas ir konstruēta tā, ka aktivētā stāvoklī iedarbina trauksmes signālu dažos no 7. pielikumā dotajiem testa apstākļiem un iedarbina trauksmes signālu testos, uzskata par testos funkcionējošu atbilstoši konstrukcijai un tādējādi par atbilstošu funkcionālajiem statusiem testos. Šādā gadījumā VAS ražotājs to pierāda, iesniedzot attiecīgus dokumentus.

7.2.13. Drošība pret viltus trauksmi trieciena gadījumā pa transportlīdzekli

Jāpārliecinās, ka puslodes formas ķermeņa, kura diametrs ir 165 mm un kura cietība pēc Šora A skalas ir 70 ± 10, 4,5 džoulu trieciens ar liekto virsmu pa jebkuru transportlīdzekļa virsbūves vai stiklojuma vietu neizraisa viltus trauksmes.

7.2.14. Drošība pret viltus trauksmi zema sprieguma gadījumā

Jāpārliecinās, ka galvenās akumulatoru baterijas sprieguma lēna pazemināšanās līdz 3 V, nepārtraukti izlādējoties par 0,5 V stundā, neizraisa viltus trauksmes.

Testa nosacījumi: sk. 7.2.1.2. punktu.

7.2.15. Drošības pret pasažieru nodalījuma kontroles viltus trauksmi tests

Pasažieru nodalījuma aizsardzībai saskaņā ar 6.1.1.punktu paredzētās sistēmas testē normālajos apstākļos (7.2.1.2. punkts) kopā ar transportlīdzekli.

Saskaņā ar ražotāja instrukcijām uzstādīta sistēma nedrīkst nostrādāt, kad to 5 reizes ar 0,5 s intervāliem pakļauj 7.2.13. punktā aprakstītajam testam.

Persona, kas pieskaras transportlīdzekļa ārpusei vai pārvietojas tā tuvumā, nedrīkst izraisīt jebkādu viltus trauksmi.

8. Instrukcijas

Katrai VAS pievieno šo.

8.1. Uzstādīšanas instrukcijas 8.1.1. To transportlīdzekļu un transportlīdzekļu modeļu saraksts, kuriem ierīce ir paredzēta. Šis saraksts drīkst būt konkrēts vai vispārīgs, piem., “visi vieglie automobiļi ar benzīna motoriem un 12 V akumulatoru negatīvu zemējumu”. 8.1.2. Ar fotoattēliem un/vai ļoti skaidriem rasējumiem ilustrēta uzstādīšanas metode. 8.1.3. Ja VAS satur imobilaizeru – papildu instrukcijas par atbilstību ANO Noteikumu Nr. 162 (imobilaizers) vai ANO Noteikumu Nr. 116, ietverot sākotnējās redakcijas 7. papildinājumu, vai ANO Noteikumu Nr. 97, ietverot 01. sērijas grozījumu 8. papildinājumu, prasībām.

8.2. Tukšs uzstādīšanas sertifikāts, kura paraugs dots 5. pielikumā

8.3. VAS pircējam paredzēts vispārīgs paziņojums, kurā pievērsta uzmanība šādiem punktiem: a) VAS būtu jāuzstāda saskaņā ar ražotāja instrukcijām; b) ieteicams izvēlēties labu uzstādītāju (drīkst sazināties ar VAS ražotāju, kurš norādīs piemērotus uzstādītājus); c) uzstādītājam būtu jāaizpilda kopā ar VAS piegādātais uzstādīšanas sertifikāts.

8.4. Lietošanas instrukcija

8.5. Uzturēšanas instrukcija

8.6. Vispārīgs brīdinājums par sistēmas pārveidojumu vai papildinājumu bīstamību; šādiem pārveidojumiem un papildinājumiem vajadzētu automātiski padarīt par nederīgu 8.2. punktā minēto uzstādīšanas sertifikātu.

8.7. Norāde par šo noteikumu 4.4. punktā minētās starptautiskās apstiprinājuma marķējuma zīmes atrašanās vietu un/vai šo noteikumu 4.10. punktā minētais starptautiskais atbilstības sertifikāts.

II daļa. Transportlīdzekļa apstiprināšana attiecībā uz tā signalizācijas sistēmu

Ja atbilstīgi šo noteikumu I daļai vai ANO Noteikumiem Nr. 116, ietverot sākotnējās redakcijas 7. papildinājumu, vai ANO Noteikumiem Nr. 97, ietverot 01. sērijas grozījumu 8. papildinājumu, apstiprinātu VAS uzstāda transportlīdzeklī, kas iesniegts apstiprināšanai atbilstīgi šo noteikumu II daļai, testus, kuri VAS jāiztur, lai iegūtu apstiprinājumu atbilstīgi šo noteikumu I daļai, neatkārto.

9. Definīcijas

Šo noteikumu II daļā izmantotas šādas definīcijas.

9.1. “ Signalizācijas sistēma(-as) ” ( AS ) ir tādu sastāvdaļu salikums, kuras transportlīdzekļa tipam uzstādītas kā oriģinālais aprīkojums un konstruētas, lai nodrošinātu indikāciju par iekļūšanu transportlīdzeklī vai kaitējuma nodarīšanu tam; šīs sistēmas drīkst nodrošināt papildu aizsardzību pret transportlīdzekļa neatļautu izmantošanu.

9.2. “ Transportlīdzekļa tips attiecībā uz tā signalizācijas sistēmu ” ir tādi transportlīdzekļi, kas ievērojami neatšķiras tādos būtiskos aspektos kā: a) ražotāja tirdzniecības nosaukums vai preču zīme; b) transportlīdzekļa īpašības, kas ievērojami ietekmē AS veiktspēju; c) AS vai VAS tips un konstrukcija.

9.3. “ Transportlīdzekļa apstiprinājums ” ir transportlīdzekļa tipa apstiprinājums attiecībā uz 10., 11. un 12. punktā noteiktajām prasībām.

9.4. Citas II daļā piemērojamās definīcijas iekļautas šo noteikumu 2. punktā.

10. Vispārīgas specifikācijas

10.1. AS konstruē un izgatavo tā, ka iekļūšanas transportlīdzeklī vai tam kaitējuma nodarīšanas gadījumā tās nodrošina brīdinājuma signālu, un tajās var būt ietverts imobilaizers. Brīdinājuma signālam jābūt dzirdamam, un tas papildus var ietvert optiskas brīdināšanas ierīces, vai arī tas var būt trauksmes radiosignāls, vai minēto iespēju kombinācija.

10.2. Ar signalizācijas sistēmu aprīkotam transportlīdzeklim jāatbilst attiecīgajām tehniskajām prasībām īpaši attiecībā uz elektromagnētisko savietojamību ( EMC ).

10.3. AS un tās sastāvdaļas nedrīkst nejauši aktivēties, īpaši, ja motors ir darbības režīmā.

10.4. AS atteice vai tās barošanas atteice nedrīkst ietekmēt transportlīdzekļa drošu ekspluatāciju.

10.5. Signalizācijas sistēma, tās sastāvdaļas un daļas, kuras tā vada, uzstāda tā, lai mazinātu risku, ka kāds padara tās nefunkcionējošas vai iznīcina ātri un bez uzmanības pievēršanas, piem., izmantojot lētus, viegli slēpjamus instrumentus, iekārtas vai izstrādājumus, kas pieejami plašai sabiedrībai.

10.6. Sistēmu izveido tā, ka brīdinājuma signāla jebkuras ķēdes īsslēgums nepadara nefunkcionējošus nekādus signalizācijas sistēmas aspektus, izņemot ķēdi, kurā noticis īsslēgums.

11. Konkrētas specifikācijas

11.1. Aizsardzības diapazons

11.1.1. Specifiskas prasības

AS vismaz jākonstatē jebkuru transportlīdzekļa durvju, motora pārsega un bagāžas nodalījuma atvēršana un jāsignalizē par to. Vadības ierīces darbību nedrīkst ietekmēt gaismas avotu atteice vai izslēgšana, piem., pasažieru nodalījuma apgaismojuma.

Efektīvu papildu sensoru uzstādīšana informēšanai/indikācijai par, piem.,

a) iekļūšanu transportlīdzeklī, piem., pasažieru nodalījuma kontroles, logu stiklojuma kontroles, jebkāda stiklota laukuma sasišanas, vai

b) transportlīdzekļa zādzības mēģinājumu, piem., noliekuma sensors,

ir atļauta, ņemot vērā pasākumus jebkādas nevajadzīgas signalizācijas skanēšanas novēršanai (= viltus trauksme, sk. 11.1.2. punktu).

Ja šie papildu sensori ģenerē trauksmes signālu pat pēc notikušas iekļūšanas (piem., saplēšot stiklotu laukumu) vai ārējas iedarbības (piem., vēja) rezultātā, kāda no šiem iepriekš minētajiem papildu sensoriem aktivētais trauksmes signāls nedrīkst aktivēties vairāk kā 10 reizes tajā pašā VAS aktivācijas laikposmā.

Šādā gadījumā aktivācijas laikposmam jābūt ierobežojamam ar sistēmas legālu deaktivēšanu transportlīdzekļa lietotāja darbības rezultātā.

Dažu veidu papildu sensorus, piem., pasažieru nodalījuma kontroles (ultraskaņas, infrasarkanie) vai noliekuma sensorus drīkst apzināti deaktivēt. Šādā gadījumā ikreiz jāveic atsevišķa, apzināta darbība pirms AS aktivēšanas. Nedrīkst būt iespēja deaktivēt sensorus, kamēr signalizācijas sistēma ir aktivētā stāvoklī.

11.1.2. Drošība pret viltus trauksmi

11.1.2.1. Jānodrošina, ka AS gan aktivētā, gan deaktivētā stāvoklī nevar izraisīt trauksmes signāla nevajadzīgu skanēšanu šādos gadījumos: a) trieciens pa transportlīdzekli: tests noteikts 7.2.13. punktā; b) elektromagnētiskā savietojamība: testi noteikti 7.2.12. punktā; c) akumulatoru baterijas sprieguma mazināšanās nepārtrauktas izlādes dēļ: tests noteikts 7.2.14. punktā; d) pasažieru nodalījuma kontroles viltus trauksme: tests noteikts 7.2.15. punktā.

11.1.2.2. Ja apstiprinājuma pieteikuma iesniedzējs var pierādīt, piem., ar tehniskiem datiem, ka drošības pret viltus trauksmi ir nodrošināta apmierinoši, par apstiprināšanas testu veikšanu atbildīgais tehniskais dienests drīkst nepieprasīt dažus no iepriekš minētajiem testiem.

11.2. Dzirdams trauksmes signāls

11.2.1. Vispārīgi

Brīdinājuma signālam jābūt skaidri dzirdamam un atpazīstamam, un tam ievērojami jāatšķiras no citiem ceļu satiksmē lietojamiem dzirdamajiem signāliem.

Papildus oriģinālā aprīkojuma skaņas signālierīcei drīkst uzstādīt atsevišķu skaņas signālierīci AS kontrolētajās transportlīdzekļa daļās, kur tai jābūt aizsargātai no personām pret vieglu, ātru piekļuvi.

Ja izmanto atsevišķu skaņas signālierīci saskaņā ar 11.2.3.1. punktu, AS drīkst papildus aktivēt standarta skaņas signālierīci ar nosacījumu, ka jebkāda neatļauta iejaukšanās standarta skaņas signālierīcē (kurai parasti ir vieglāk piekļūt) neietekmē papildu skaņas signālierīces darbību.

11.2.2. Dzirdamā signāla ilgums

Minimums: 25 s

Maksimums: 30 s

Dzirdamais signāls drīkst skanēt atkārtoti tikai pēc nākamās kaitējuma nodarīšanas transportlīdzeklim, t. i., pēc iepriekš minētā laikposma (ierobežojumi: sk. 11.1.1. un 11.1.2. punktu).

Signalizācijas sistēmas deaktivācijai signāls nekavējoties jāizslēdz.

11.2.3. Specifikācijas attiecībā uz dzirdamo signālu

11.2.3.1. Konstanta toņa signālierīce (konstants frekvences spektrs), piem., transportlīdzekļa paša skaņas signālierīces: akustiska utt., dati saskaņā ar ANO Noteikumu Nr. 28 I daļu. Pārtraukumains signāls (skan/neskan): Nostrādes frekvence: (2 ± 1) Hz Skanēšanas laiks = neskanēšanas laiks ± 10 procenti

11.2.3.2. Dzirdama signāla ierīce ar frekvences modulāciju: akustiska utt., dati saskaņā ar ANO Noteikumu Nr. 28 I daļu, bet ar zīmīgā frekvenču diapazona vienādu pāreju iepriekš minētajā diapazonā (1 800 – 3 550 Hz) abos virzienos. Pārejas frekvence: (2 ± 1) Hz

11.2.3.3. Skaņas līmenis Skaņas avotam jābūt: a) vai nu skaņas signālierīcei, kas apstiprināta atbilstīgi ANO Noteikumu Nr. 28 I daļai, b) vai ierīcei, kas atbilst ANO Noteikumu Nr. 28 I daļas 6.1. un 6.2. punkta prasībām. Tomēr, ja skaņas avots nav oriģinālā aprīkojuma skaņas signālierīce, minimālo skaņas līmeni drīkst samazināt līdz 100 dB(A), kas izmērīts ANO Noteikumu Nr. 28 I daļā noteiktajos apstākļos.

11.3. Optisks trauksmes signāls – ja uzstādīts

11.3.1. Vispārīgi

Notiekot iekļūšanai transportlīdzeklī vai kaitējumam transportlīdzeklim, ierīcei jāaktivē optiskais signāls, kā norādīts 11.3.2. un 11.3.3. punktā.

11.3.2. Optiskā signāla ilgums

Optiskā signāla ilgumam pēc signalizācijas aktivācijas jābūt starp 25 s un 5 minūtēm. Signalizācijas sistēmas deaktivācijai signāls nekavējoties jāizslēdz.

11.3.3. Optiskā signāla veids

Visu transportlīdzekļa virzienrādītāju un/vai pasažieru nodalījuma gaismas mirgošana, ietverot visus tās pašas elektriskās ķēdes lukturus.

Nostrādes frekvence: (2 ± 1) Hz

Ir atļauti arī dzirdamā signāla asinhroni signāli.

Skanēšanas laiks = neskanēšanas laiks ± 10 procenti

11.4. Trauksmes radiosignāls (peidžers) – ja uzstādīts

AS var ietvert līdzekli trauksmes radiosignāla ģenerēšanai.

11.5. Signalizācijas sistēmas aktivēšanas bloķēšana

11.5.1. Motoram atrodoties darbības režīmā, nedrīkst būt iespējama signalizācijas sistēmas apzināta vai nejauša aktivēšana.

11.6. AS aktivēšana un deaktivēšana

11.6.1. Aktivēšana Ir atļauts jebkāds piemērots AS aktivēšanas līdzeklis ar nosacījumu, ka šāds līdzeklis nejauši nerada viltus trauksmes.

11.6.2. Deaktivēšana AS deaktivēšanu panāk, izmantojot vienu no šādām ierīcēm vai to kombināciju. Ir atļautas citas ierīces, kas nodrošina līdzvērtīgu veiktspēju.

11.6.2.1. Mehāniska atslēga (kas atbilst šo noteikumu 6. pielikuma prasībām), ko var sasaistīt ar transportlīdzekļa centralizēto aizslēgšanas sistēmu, kurai ir vismaz 1 000 variantu, un ko darbina no ārpuses.

11.6.2.2. Elektriska/elektroniska ierīce, piem., tālvadības ierīce, kurai ir vismaz 50 000 variantu un mainīgi kodi, un/vai desmit dienu ilgs minimālais skenēšanas laiks, piem., maksimums 5 000 variantu 24 stundās uz minimums 50 000 variantiem.

11.6.2.3. Aizsargātā pasažieru nodalījumā esoša mehāniska atslēga vai elektriska/elektroniska ierīce ar laikaizturi iekāpšanai/izkāpšanai.

11.7. Laikaizture izkāpšanai

Ja ieslēgšanas ierīce AS aktivēšanai ir uzstādīta aizsargātā zonā, jānodrošina laikaizture izkāpšanai. Jābūt iespējai iestatīt laikaizturi izkāpšanai starp 15 sekundēm un 45 sekundēm pēc slēdža ieslēgšanas. Laikaiztures periods var būt regulējams, to pielāgojot operatora individuālajai situācijai.

11.8. Laikaizture iekāpšanai

Ja AS deaktivēšanas ierīce ir uzstādīta aizsargātā zonā, ir atļauta minimums 5 sekunžu un maksimums 15 sekunžu laikaizture pirms dzirdamā un optiskā signāla aktivēšanas. Laikaiztures periods var būt regulējams, to pielāgojot operatora individuālajai situācijai.

11.9. Statusa indikācija

11.9.1. Lai informētu par AS statusu (aktivēts/deaktivēts, signalizācijas aktivēšanas laikposms, signalizācija aktivēta), ir atļauti optiski indikatori pasažieru nodalījumā un ārpus tā. Jebkādam optiskajam signālam vai apgaismes un gaismas signālierīču lietojumam ārpus pasažieru nodalījuma jāatbilst ANO Noteikumu Nr. 48 prasībām.

11.9.2. Ja ir nodrošināta tādu īslaicīgu, “dinamisku” procesu indikācija kā pāreja no “aktivēta” stāvokļa uz “deaktivētu” un otrādi, tai jābūt optiskai saskaņā ar 11.9.1. punktu. Šādu optisku indikāciju drīkst radīt arī virzienrādītāju un/vai pasažieru nodalījuma luktura(-u) vienlaicīga darbība ar nosacījumu, ka optiskās indikācijas ar virzienrādītājiem ilgums nepārsniedz 3 sekundes.

11.10. Barošana

AS barošanas avotam jābūt vai nu transportlīdzekļa akumulatoru baterijai vai atkārtoti uzlādējamam akumulatoram. Attiecīgā gadījumā drīkst izmantot atkārtoti uzlādējamu vai atkārtoti neuzlādējamu papildu akumulatoru bateriju vai akumulatoru. Šie papildu avoti nedrīkst nodrošināt enerģiju citām transportlīdzekļa elektroiekārtas daļām.

11.11. Neobligāto funkciju specifikācijas

11.11.1. Pašpārbaude, automātiska atteiču indikācija

Aktivējot AS, pašpārbaudes funkcija (ticamības kontrole) var konstatēt nejaušas situācijas, piem., atvērtas durvis utt., un šāda situācija jāuzrāda.

11.11.2. Panikas signāls

Optisks un/vai dzirdams, un/vai radio trauksmes signāls ir atļauts neatkarīgi no AS stāvokļa (aktivēta vai neaktivēta) un/vai funkcijas. Šāds trauksmes signāls jāiedarbina no transportlīdzekļa iekšpuses, un tas nedrīkst ietekmēt AS statusu (aktivēta vai deaktivēta). Transportlīdzekļa lietotājam jābūt arī iespējai izslēgt panikas signālu. Dzirdama trauksmes signāla skanēšana katrā aktivācijā nedrīkst būt ierobežota. Panikas signāls nedrīkst imobilizēt motoru vai apturēt to, ja tas darbojas.

12. Testa nosacījumi

Visas VAS vai AS sastāvdaļas testē saskaņā ar 7. punktā aprakstītajām procedūrām.

Šo prasību nepiemēro:

12.1. tām sastāvdaļām, kas ir uzstādītas un testētas kā transportlīdzekļa daļas, neatkarīgi no tā, vai VAS / AS ir vai nav uzstādīta (piem., lukturi), vai

12.2. tām sastāvdaļām, kuras ir iepriekš testētas kā transportlīdzekļa daļa, un ir nodrošināti dokumentāri pierādījumi;

12.3. transportlīdzeklī neiestrādātām sastāvdaļām, piem., atslēgām.

13. Instrukcijas

Katram transportlīdzeklim pievieno šo.

13.1. Lietošanas instrukcijas.

13.2. Uzturēšanas instrukcijas.

13.3. Vispārīgs brīdinājums par sistēmas pārveidojumu vai papildinājumu bīstamību.

14. Tipa pārveidojums un apstiprinājuma paplašinājums

14.1. Par katru transportlīdzekļa tipa vai sastāvdaļas tipa pārveidojumu ziņo tipa apstiprinātājai iestādei, kas apstiprinājusi transportlīdzekļa vai sastāvdaļas tipu. Tipa apstiprinātāja iestāde tad vai nu: a) nolemj, konsultējoties ar ražotāju, ka jāpiešķir jauns tipa apstiprinājums, vai b) piemēro 14.1.1. punktā noteikto procedūru (revīzija) un attiecīgā gadījumā 14.1.2. punktā noteikto procedūru (paplašināšana).

14.1.1. Revīzija Ja ziņas informācijas dokumentos ir izmainījušās un tipa apstiprinātāja iestāde uzskata, ka veiktie pārveidojumi nevarētu radīt vērā ņemamas nelabvēlīgas sekas un ka transportlīdzekļa signalizācijas sistēma jebkurā gadījumā joprojām atbilst prasībām, pārveidojumu apzīmē kā “revīziju”. Šādā gadījumā tipa apstiprinātāja iestāde pēc nepieciešamības izdod informācijas dokumenta pārskatītās lapas, marķējot katru pārskatīto lapu, lai skaidri norādītu pārveidojuma raksturu un atkārtotās izdošanas datumu. Par atbilstīgu šai prasībai uzskata konsolidētas un atjauninātas informācijas dokumentu versijas, kam pievienots detalizēts pārveidojuma apraksts.

14.1.2. Pārveidojumu apzīmē kā “paplašinājumu”, ja papildus informācijas dokumentos ietverto datu izmaiņām: a) vajadzīgas jaunas inspicēšanas vai testi, vai b) izmainījusies jebkāda informācija paziņojuma dokumentā (izņemot tā pielikumus), vai c) tiek pieprasīts apstiprinājums atbilstīgi jaunākās sērijas grozījumiem pēc to stāšanās spēkā.

14.2. Par apstiprinājuma apliecinājumu vai atteikumu, norādot pārveidojumu, šos noteikumus piemērojošajām Nolīguma pusēm paziņo, izmantojot 4.3. punktā noteikto procedūru. Turklāt, lai parādītu jaunākās revīzijas vai paplašinājuma datumu, attiecīgi groza paziņojuma dokumentam pievienoto informācijas dokumentu un testa ziņojumu satura rādītāju.

14.3. Tipa apstiprinātāja iestāde, kas izdod apstiprinājuma paplašinājumu, piešķir sērijas numuru katrai paziņojuma veidlapai, kas aizpildīta attiecībā uz šādu paplašinājumu.

15. Ražošanas atbilstības procedūras

Ražošanas atbilstības procedūrām ir jāatbilst Nolīguma 1. pielikumā (E/ECE/TRANS/505/Rev.3) noteiktajām un jāatbilst šādām prasībām.

15.1. Transportlīdzekļiem/sastāvdaļām atbilstīgi šiem noteikumiem jābūt ražotām tā, ka tās atbilst apstiprinātajam tipam, izpildot šo noteikumu attiecīgās(-o) daļas(-u) prasības.

15.2. Katram transportlīdzekļa vai sastāvdaļas tipam statistiski kontrolētā un izlases veidā veic šo noteikumu attiecīgajā(-ās) daļā(-ās) noteiktos testus saskaņā ar kādu no parastajām kvalitātes nodrošināšanas procedūrām.

15.3. Iestāde, kura piešķīrusi apstiprinājumu, drīkst jebkurā laikā verificēt katrā ražotnē piemērojamo kontroles metožu atbilstību. Šādu inspicēšanu normālais biežums ir reize divos gados.

16. Sankcijas par ražošanas neatbilstību

16.1. Ja 15. punktā noteiktās prasības nav izpildītas, apstiprinājums, kas atbilstīgi šiem noteikumiem piešķirts attiecībā uz transportlīdzekļa/sastāvdaļas tipu, var tikt anulēts.

16.2. Ja šos noteikumus piemērojoša Nolīguma puse anulē tās iepriekš piešķirtu apstiprinājumu, tā par to nekavējoties informē pārējās šos noteikumus piemērojošās Nolīguma puses, izmantojot šo noteikumu 2. pielikumā dotajam paraugam atbilstošu paziņojuma veidlapu.

17. Ražošanas pilnīga izbeigšana

Ja apstiprinājuma turētājs pilnībā pārtrauc ražot atbilstīgi šiem noteikumiem apstiprinātu transportlīdzekļa/sastāvdaļas tipu, viņš par to informē iestādi, kas piešķīrusi apstiprinājumu. Saņēmusi attiecīgo paziņojumu, minētā iestāde par to informē pārējās šos noteikumus piemērojošās Nolīguma puses, izmantojot 2. pielikumā dotajam paraugam atbilstošu paziņojuma veidlapu.

18. Par apstiprināšanas testu veikšanu atbildīgo tehnisko dienestu un tipa apstiprinātāju iestāžu nosaukumi un adreses

Šos noteikumus piemērojošās Nolīguma puses paziņo Apvienoto Nāciju Organizācijas Sekretariātam to tehnisko dienestu nosaukumus un adreses, kas ir atbildīgi par apstiprināšanas testu veikšanu, un to tipa apstiprinātāju iestāžu nosaukumu un adresi, kuras piešķir apstiprinājumu un kurām jānosūta veidlapas, kas apliecina apstiprinājumu vai apstiprinājuma paplašinājumu, atteikumu vai anulēšanu.

(1) Kā definēts Konsolidētajā rezolūcijā par transportlīdzekļu konstrukciju (R.E.3), dokumentā ECE/TRANS/WP.29/78/Rev.6https://unece.org/transport/standards/transport/vehicle-regulations-wp29/resolutions.

(2) Attiecas tikai uz transportlīdzekļiem ar 12 voltu elektrosistēmām.

(3) 1958. gada Nolīguma pušu pazīšanas numuri ir norādīti Konsolidētās rezolūcijas par transportlīdzekļu konstrukciju (R.E.3) 3. pielikumā, dokumentā ECE/TRANS/WP.29/78/Rev.6 – https://unece.org/transport/standards/transport/vehicle-regulations-wp29/resolutions.